Gruzdžių Švč. Trejybės bažnyčia - Vikipedija

# Gruzdžių Švč. Trejybės bažnyčia

### Straipsnis iš Vikipedijos, laisvosios enciklopedijos.

Gruzdžių Švč. Trejybės bažnyčia, - Šiaulių vyskupija, Šiaulių dekanatas.

Stovi Šiaulių rajono šiaurėje, Gruzdžių miestelyje, Nepriklausomybės a, 3. Mūrinė. Pastatyta 1901 m. Neogotikinė.

## [taisyti] Istorija

Kristupas Gruzdys 1636 m. pastatė evangelikų reformatų bažnyčią. Ji 1653 m. atiteko katalikams. Apie 1670 m. pastatyta katalikų bažnyčia. Jai 1672 m. dovanoti 2 valakai žemės. Kunigaikštis Radvila ant Gruzdžių piliakalnio (dabar kapinės) 1759 m. pastatė naują medinę bažnyčią. Jai 1806 m. priklausė Šiupylių kaimas. Nuo XIX a. pradžios veikė parapinė mokykla (joje 1820 m. buvo mokoma ir lietuviškai). Į Gruzdžius 1842 m. perkeltas parapijos centras. Bažnyčia 1849 m. perstatyta. Per 1891 m. rugsėjo 8 d. miestelio gaisrą sudegė.

Architektas Ustinas Golinevičius 1892 m. suprojektavo mūrinę bažnyčią. Iki 1896 m. valdžia įvairiais pretekstais jos statyti neleido. Klebono Liongino Rakščio, vikaro Juozapo Skorupsko ir parapijiečių aukomis bažnyčia pastatyta (prižiūrėjo archit. Nikolajus Andrejevas). Joje pamaldos pradėtos laikyti 1901 m. Bažnyčią 1920 m. konsekravo vyskupas Pranciškus Karevičius.

Klebonas Juozas Čepėnas 1987 m. išdažė bažnyčios vidų.

## [taisyti] Architektūra

Bažnyčia neogotikinė, kryžminio plano, dvibokštė, su apside. Vidus 3 navų, skliautuotas. Švenioriaus tvora mūrinė, su nišomis. Prie tvoros įrengtos Kryžiaus kelio stočių koplytėlės. Šventoriuje stovi mūrinė koplyčia.

Rodomas puslapis "http://lt.wikipedia.org../../../g/r/u/Gruzd%C5%BEi%C5%B3_%C5%A0v%C4%8D._Trejyb%C4%97s_ba%C5%BEny%C4%8Dia_a699.html"

Kategorijos: Lietuvos bažnyčios | Šiaulių rajonas | Šiaulių dekanatas

##### Views

- Straipsnis
- Aptarimas
- Dabartinė versija

##### Paieška